**ŽIADOSŤ**

# O ÚHRADU NÁKLADOV NA POHREB

1. **OSOBNÉ ÚDAJE ŽIADATEĽA (POZOSTALÉHO)**

|  |  |  |
| --- | --- | --- |
| Meno a priezvisko | Dátum a miesto narodenia | Vzťah k zomretému |
|  |  |  |

# ADRESA TRVALÉHO POBYTU ŽIADATEĽA (POZOSTALÉHO)

|  |  |  |  |
| --- | --- | --- | --- |
| Obec | Ulica | Číslo | PSČ |
|  |  |  |  |

# OSOBNÉ ÚDAJE ZOMRETÉHO

|  |  |  |
| --- | --- | --- |
| Meno a priezvisko | Dátum a miesto narodenia | Rodné číslo |
|  |  |  |
| Trvalý alebo dlhodobý pobyt v čase úmrtia |  | |

# ÚDAJE O ÚMRTÍ ZOMRETÉHO

|  |  |
| --- | --- |
| Dátum úmrtia |  |
| Úmrtie bolo počas trvania služobného pomeru | Áno - Nie\* |
| Úmrtie bolo po skončení služobného pomeru | Áno - Nie\* |
| Posledný orgán štátnej správy v oblasti daní, poplatkov a colníctva |  |

1. **ÚDAJE O ZABEZPEČENÍ POHREBU ZOMRETÉHO**

|  |  |
| --- | --- |
| Pohrebné poukázať | Poštovou poukážkou\* - Na účet číslo\* ........................................................... |

Počet príloh: V ................................................ dňa ...........................

\* Nehodiace sa prečiarknite

... ............................................. ........... Podpis žiadateľa (pozostalého)

Dátum doručenia na ÚSZ OÚ FR SR

**POUČENIE PRE ŽIADATEĽA (POZOSTALÉHO)**

## Pozostalý

Pozostalými sa rozumejú manželka (manžel), deti, rodičia, vnuci a prarodičia colníka, ktorý zomrel počas trvania služobného pomeru, alebo colníka zomretého po skončení služobného pomeru, ak bol poberateľom dôchodku zo sociálneho zabezpečenia policajtov a vojakov (ďalej len „zomretý“). Za pozostalých sa považujú prípadne ďalšie osoby, ktoré zabezpečili pohreb alebo sa v rozhodujúcej miere podieľali na zabezpečení pohrebu zomretého.

## Náklady na zabezpečenie pohrebu

Nákladmi na zabezpečenie pohrebu sa rozumejú náklady na úpravu, oblečenie a uloženie telesných pozostatkov zomretého, náklady na rakvu a jej úpravu, náklady na úhradu pohrebných úkonov a obradov obvyklých v mieste pohrebu. Ak sa vykonal pohreb spopolnením, rozumejú sa nákladmi na pohreb aj náklady na prepravu telesných pozostatkov z miesta pohrebného obradu na miesto spopolnenia, náklady na spopolnenie, urnu a náklady spojené s uložením urny alebo rozptýlením popola.

Ak došlo k úmrtiu v mieste výkonu služby alebo zdržiavania sa zo služobných dôvodov alebo z dôvodov liečenia alebo ošetrenia, ktoré nie je miesto, kde mal byť pohreb vykonaný, uhrádzajú sa z osobitného účtu náklady na rakvu s kovovou vložkou alebo na kovovú rakvu na uloženie telesných pozostatkov zomretého a náklady na jeho prevezenie na miesto pohrebu spôsobom primeraným vzdialenosti miesta úmrtia od miesta pohrebu. To platí aj v prípade úmrtia mimo územia SR.

Náklady na kovovú vložku do rakvy alebo na kovovú rakvu náklady na prepravu telesných pozostatkov zomretého a náklady spojené so vzdaním pôct, ktoré sa preukázali zomretému, sa nezapočítavajú do nákladov na zabezpečenie pohrebu.

## Úhrada nákladov na pohreb

Ak orgán štátnej správy v oblasti daní, poplatkov a colníctva zabezpečil pohreb zomretého na území SR, uhradí útvar sociálneho zabezpečenia Finančného riaditeľstva SR náklady pohreb, **najviac však 232,36 €.**

Ak si pozostalí neprajú, aby orgán štátnej správy v oblasti daní, poplatkov a colníctva zabezpečil pohreb zosnulého alebo aby sa orgán štátnej správy v oblasti daní, poplatkov a colníctva podieľal na zabezpečení pohrebu v celom rozsahu alebo s jeho spoluúčasťou, alebo ak ide o pohreb mimo územia SR, uhradí útvar sociálneho zabezpečenia Finančného riaditeľstva SR pozostalým na ich žiadosť náklady na pohreb, **najviac 232,36 €.**

Ak došlo k úmrtiu počas trvania služobného pomeru v dôsledku služobného úrazu alebo choroby z povolania, úhrada nákladov na pohreb sa zvyšuje na dvojnásobok.

Orgán štátnej správy v oblasti daní, poplatkov a colníctva na požiadanie pozostalých môže zabezpečiť pohreb na svoje náklady v celom rozsahu len colníkovi, ktorý zomrel počas výkonu služby.

**Potrebné doklady :**

1. **úmrtný list zomretého (overená fotokópia) alebo oznámenie o úmrtí,**
2. **doklad o zaplatení nákladov spojených s pohrebom.**